Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 829/12/2201	Dunajská Streda, 6.9.2013
EEČ : 2-16-156-2013

U Z N E S E N I E

Trestná vec:	obvinený XXXXX a spol.  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa XXXXX v čase okolo XXXXX hod. vo XXXXX, na XXXXX, okres Dunajská Streda, na mieste verejnosti prístupnom, spoločným konaním, fyzicky napadli XXXXX a to takým spôsobom, že ho viackrát päsťou udreli do oblasti tváre ako aj viackrát nohami a kolenami ho kopli do oblasti hlavy, čím mu spôsobili zranenie a to krvácanie pod mozgovú plenu, ktoré zranenia podľa odborného vyjadrenia č. XXXXX znalca XXXXX vyžadujú liečbu spojenú s pracovnou neschopnosťou v trvaní 24 dní, 

Podľa §216 odsek 2 Trestného poriadku je určená všetkým obvineným skúšobná doba v trvaní 30 mesiacov.
Podľa § 216 ods. 3 Tr. por. obvineným ukladám, aby v priebehu skúšobnej doby uhradili poškodenému XXXXX škodu vo výške XXXXX eur v zmysle dohody o náhrade škody uzatvorenej u probačného a mediačného úradníka Okresného súdu  Dunajská Streda dňa 16.8.2013.

Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Vykonaným vyšetrovaním v uvedenej trestnej veci bolo zistené, že obv. ml. XXXXX a obv. XXXXX XXXXX sa dopustili prečinu na tom skutkovom a právnom základe, ako je to uvedené vo výrokovej časti tohto uznesenia.

Obv. ml. XXXXX spáchanie prečinu priznal pred povereným  policajtom OO PZ Veľký Meder a svoje konanie oľutoval. Dňa 16.8.2013 pred probačnou a mediačnou úradníčkou v Dunajskej Strede uzatvoril dohodu o náhrade škody s poškodeným XXXXX a zaviazal sa uhradiť XXXXX eur a to XXXXX splátkami mesačne po XXXXX eur a jednou splátkou vo výške XXXXX eur počnúc mesiacom august 2013. Zároveň súhlasil s podmienečným zastavením trestného stíhania.

Obv. XXXXX XXXXX spáchanie prečinu priznal pred povereným  policajtom OO PZ Veľký Meder a svoje konanie oľutoval. Dňa 16.8.2013 pred probačnou a mediačnou úradníčkou v Dunajskej Strede uzatvoril dohodu o náhrade škody s poškodeným XXXXX a zaviazal sa uhradiť XXXXX eur a to XXXXX splátkami mesačne po  XXXXX eur a jednou splátkou vo výške XXXXX eur počnúc mesiacom august 2013. Zároveň súhlasil s podmienečným zastavením trestného stíhania.

          Poškodená strana predložila do spisu dôkazy, ktoré usvedčujú obvinených z protiprávneho konania a súčasne žiadal náhradu škody v sume XXXXX eur. 

 Z charakteristiky obv. ml. XXXXX a obv. XXXXX vyplýva, že z miesta trvalého bydliska nie sú  bližšie hodnotení. Obvinení neboli prejednávaní za priestupok. Z jej odpisu z registra trestov vyplýva, že doteraz neboli  súdne trestaní.
Obvinení súhlasili s podmienečným zastavením trestného stíhania.

Po preskúmaní vyšetrovacieho spisu som zistil, že u obv. ml. XXXXX a obv. XXXXX sú splnené podmienky na postup podľa § 216 ods. 1 Tr. por. Obvinení sa k spáchaniu trestného činu priznali a svoje konanie oľutovala a škodu, ktorá bola spôsobená ich konaním sa zaviazali uhradiť po dohode s poškodeným. 

Vzhľadom na vyššie uvedené dôvody,  osobu obv. ml. XXXXX a obv. XXXXX a na okolnosti prípadu som u obvinených  podmienečne zastavil trestné stíhanie podľa § 216 ods. 1 Tr. por., pretože možno takéto rozhodnutie dôvodne považovať za dostačujúce.

Zároveň bola obvineným podľa § 216 ods. 2 Tr. por. určená skúšobná doba v trvaní 30 mesiacov s tým, že zároveň boli podľa § 216 ods. 3 Tr. por. zaviazaní, aby v priebehu skúšobnej doby zaplatili spôsobenú škodu pre poškodeného v zmysle dohody o náhrade škody. 
Ak po uplynutí skúšobnej doby,  obvinení povedú riadny život, bude rozhodnuté o ich osvedčení sa v skúšobnej dobe podľa  §  217 Tr. por.  V  opačnom 
3

prípade bude v trestnom stíhaní pokračované. Ak do dvoch rokov od uplynutia skúšobnej doby nebude urobené rozhodnutie o osvedčení sa bez zavinenia obvinených, má sa za to, že sa osvedčili.
Podľa § 217 ods. 4 Tr. por. právoplatnosťou rozhodnutia o tom, že sa obvinená osvedčila, nastávajú účinky zastavenia trestného stíhania (§ 9 ods. l písm. e Tr. por.).

Poučenie:
 Proti tomuto uzneseniu je prípustná sťažnosť, ktorú je možné podať 
  do troch dní  od jeho  doručenia  cestou  podpísanej  prokuratúry  na  
  Krajskú prokuratúru  v Trnave.
  Sťažnosť má odkladný  účinok.

JUDr. Marián Zvoda
prokurátor